Source: https://www.luju.ro/magistrati/instante/david-aranjat-la-iccj-fostul-ministru-de-interne-cristian-david-a-primit-5-ani-inchisoare-cu-executare-in-dosarul-construit-de-dna-in-baza-unui-denunt-din-puscarie-trimis-in-judecata-pentru-o-mita-care-nu-a-fost-probata-niciodata-david-a-fost-condamnat-pe
Timestamp: 2018-03-22 15:36:36+00:00

Document:
DAVID ARANJAT LA ICCJ – Fostul ministru de Interne Cristian David a primit 5 ani inchisoare cu executare in dosarul construit de DNA in baza unui denunt din puscarie. Trimis in judecata pentru o mita care nu a fost probata niciodata, David a fost condamna
DAVID ARANJAT LA ICCJ – Fostul ministru de Interne Cristian David a primit 5 ani inchisoare cu executare in dosarul construit de DNA in baza unui denunt din puscarie. Trimis in judecata pentru o mita care nu a fost probata niciodata, David a fost condamnat pentru trafic de influenta, dupa ce ICCJ a decis schimbarea incadrarii. Decizia de condamnare a fost luata cu 2 la 1, dupa ce un judecator s-a pronuntat pentru achitare. Ionut Matei a intrat pe ultima suta de metri in dosar (Minuta)
Marţi, 5 decembrie 2017 18:07 | Scris de Bogdan GALCA | | |
Fostul ministru de Interne Cristian David (foto) a fost condamnat marti, 5 decembrie 2017, la 5 ani de inchisoare cu executare de Inalta Curte de Casatie si Justitie, in dosarul construit de DNA impotriva sa in baza unui denunt facut din puscarie de fostul primar din Jilava Adrian Mladin. David a fost condamnat pentru trafic de influenta, desi el fusese trimis in judecata pentru luare de mita. S-a intamplat astfel dupa ce completul ICCJ, in care a intrat pe ultima suta de metri vestitul judecator Ionut Matei, a dispus schimbarea incadrarii juridice, in conditiile in care pretinsa mita nu putea fi niciodata dovedita.
Condamnarea lui David a fost luata insa "la mustata". Mai exact, Cristian David a fost condamnat cu 2 la 1, in conditiile in care un membru al completului de judecata al ICCJ a facut opinie separata in sensul achitarii in baza art.16 alin. (1) lit. c) C.pr.pen care prevede ca: “nu exista probe ca o persoana a savarsit infractiunea”.
De asemenea, Roger Nitescu, fostul sef de cabinet al lui Cristian David, a fost condamnat la 6 ani de inchisoare pentru trafic de influenta. Nitescu a fost insa achitat pentru spalare de bani, la fel ca alti doi inculpati, Cristinel Bigiu si Gheorghe Doloiu. Sentinta definitiva in acest dosar urmeaza sa fie dispusa de un Complet de 5 judecatori al ICCJ.
Tulus s-a incurcat in pretinsa mita
Rechizitoriul intocmit de procurorul Doru Tulus a fost facut inca de la inceput pe genunchi in ceea ce priveste infractiunile de mita, avand in vedere ca nu a existat flagrant si ca DNA nu a putut proba ca David a incasat cei 500.000 de euro, “proba” fiind doar denuntul din puscarie al lui Adrian Mladin, fostul primar din Jilava. Potrivit rechizitoriului, David ar fi pretins in cursul anului 2007 si ar fi primit in cursul anului 2008 suma de 500.000 euro de la denuntatorul Adrian Mladin (denunt facut de acesta dupa ce primise o condamnare pe fond de 7 ani inchisoare si ulterior denuntului, i s-a scazut la 5 ani inchisoare), suma de bani in schimbul careia ar fi intervenit direct si prin intermediul inculpatului Nitescu Valeriu in vederea emiterii cu celeritate a unor titluri de proprietate.
La dosar au existat declaratii care contineau grave neconcordante. Spre exemplu, Doru Tulus, in referatul de arestare a lui David, sutinea urmatoarele:
“In acest sens, la data de 01.02.2008, Mladin Adrian s-a deplasat cu Nitulescu Valeriu la Banca Transilvania, a retras suma de 500.000 euro si au plecat la sediul Ministerului de Interne. Aici, Mladin Adrian, i-a predat suma retrasa lui Nitescu Valeriu Roger care a intrat in biroul ministrului David Cristian, acesta fiind in birou. La iesirea din birou, Nitescu Valeriu Roger nu mai avea asupra sa suma de bani si ulterior, fiind intrebat de Mladin Adrian daca totul a fost in regula, acesta a raspuns afirmativ”.
Numai ca Roger Nitescu a prezentat o alta varianta. Si anume ca banii ar fi fost dati in apartamentul lui Cristian David, suma nefiind inmanata acestuia, ci menajerei sale:
“La data de 01 februarie 2008, Mladin Adrian mi-a spus sa ma prezint la sediul Bancii Transilvania – Sucursala Lipscani, unde mi-a inmanat o geanta, explicandu-mi faptul ca in ea se afla suma de 500.000 euro si mi-a spus sa o predau ministrul David Cristian pentru ajutorul acordat de aceasta in rezolvarea problemelor pe care le-a avut cu dosarul de revendicare a suprafetelor de teren din judetul Buzau. Precizez ca m-am deplasat la sediul Bancii Transilvania cu masina de serviciu a ministrul David Cristian, situata in Bucuresti, in zona Pietei Galati, si, avand in vedere ca ofiterul de paza mi-a comunicat ca acesta se afla in locuinta, mi-a permis accesul si am urcat. Avand in vedere ca ministrul David Cristian se afla in baie, menajera acestuia mi-a deschis usa apartamentului si i-am comunicat ca ii las o geanta domnului ministru. Arat faptul ca este vorba de aceeasi geanta continand suma de 500.000 euro, pe care anterior Mladin Adrian mi-a predat-o in fata sediului Bancii Transilvania, mai sus amintit”.
Iata minuta ICCJ din 5 decembrie 2017:
Accesari:6733
# Vladimârrr...!!! 5 decembrie 2017 19:08 +12
Când rechizitoriile se intocmesc cum se intocmesc, iar condamnarile se dau cum se dau, toate intr-o crasa lipsa de raspundere, increderea in jalnica si jumulita noastra justitie, este o cheală fata morgana ...!!!
# PSD , hai cu egalarea ! 5 decembrie 2017 23:30 +8
Urgent legea raspunderii magistratiilor cu condamnarea acestora la plata despagubirilor explicit ! Alo PSD , ce faceti ba , dormiti pe voi ?
# Coly 5 decembrie 2017 23:45 0
Ssi ca un facvut, prefectul Biciu, care a recunoscut cxa a luat mita de la Nitescu a fost achitat! Vivat justitia! Vai steaua ei!
# santinela 6 decembrie 2017 07:51 +1
Ei uite de aia "specimene" ca acest Matei lupta sa nu fie votate legile justitiei pentru a face el ce-i trece prin dovleacul ala care-i spune cap !! Poate mai sint 5 juecatori la ICCJ cu scaun la cap si-i dau peste bot acestei nulitati Kovesiste si Iohaniste !
# David Nelu Oprea 6 decembrie 2017 08:25 +2
Cand un un om iesit din puscarie acuza DNA-ul toti maimutoii sar de fund in sus ca nu sunt credibili puscariasii,cand puscariasii fac denunturi din puscarie pentru DNA,ce sa vezi,pentru maimutoi sunt credibili.Dracia dracului.
# Surgent 6 decembrie 2017 12:38 +2
"“In acest sens, la data de 01.02.2008, Mladin Adrian s-a deplasat cu Nitulescu Valeriu la Banca Transilvania, a retras suma de 500.000 euro si au plecat la sediul Ministerului de Interne." Nici o banca de pe planeta asta nu-ti da 500.000 de orice, cash, ca sa-i pui in geanta, si fara sa fie alertate autoritatile... nici o alta dovada scrisa / document, nu exista, decat povestile unui retardat????

References: ICCJ 
 ICCJ 
 ICCJ 
 ICCJ 
 ICCJ 
 ICCJ